Hann vísir á, hvussu kinverskir myndugleikar sleppa metalli út av strategisku goymslum sínum fyri at taka trýstið av kostnaðinum á millum øðrum kopari og aluminium. -Hetta er eitt ógvuliga greitt tekin til Opec um, at Kina ikki er serliga fegið um høgu rávøruprísirnar, og at kinverjar eru tilreiðar at gera nakað við tað, sigur Schieldrop. Við einari millión tunnum av olju á goymslu, er tað ikki bara oljukartellið, sum hevur møguleika at førka oljukostnaðin. -Um kinverjar siga, at teir fara at minka innflutningin í eitt ár, so ber tað til. So talan er um veruliga vøgugongd fyri Opec, hvussu langt felagsskapurin torir at ganga, heldur oljugreinarin í SEB. Ein annar greinari, Louise Dickson, sum arbeiðir hjá Rystad Energy, skrivar í einari viðmerking mánadagin, at hon heldur høga oljuprísin leggja trýst á Opec fyri at lætta trýstið. Hon heldur tískil, at oljukartellið fer at boða frá øktari framleiðslu upp á 100-200.000 tunnur meira um dagin.